user
Mistä aineista tiesuola, jolla tiet suolataan talvisin, koostuu?
assistant
Natriumkloridia (NaCl) on oltava vähintään 97 %. Analyysi tehdään kuivasta suolasta. Paakkuuntumisen estoainetta (kalium tai natriumferrosyanidi) saa olla enintään 150 ppm (0,015 %). Suolan rakeisuudelle ei ole asetettu vaatimuksia. Perinteisesti talvisuolan maksimiraekoko on asetettu arvoon 5 mm ja hienoainesta (seula 0,125 mm) on ollut enintään 5 %. Kalsiumkloridia (CaCl2) sallitaan käytettäväksi vain liuoksena pieninä annoksina ja rakeisen natriumkloridin kostutukseen. Kalsiumkloridi hankitaan yleensä valmiina 32-prosenttisena liuoksena.

Pohjavesialueilla on myös kokeiltu vaihtoehtona suolaamiselle kalium- tai natriumformiaattia, jotka ovat ympäristöystävällisempiä vaihtoehtoja. Ne ovat kuitenkin selvästi suolaa kalliimpia, mikä rajoittaa niiden käyttöä. Ne eivät myöskään ole aivan yhtä tehokkaita menetelmiä liukkauden torjunnassa kuin suola.